mám asi 3 dni ischias a šialené bolesti
prosím nejaký liek, ktorý mi zaberie, mám Milgammu N, Neurobion, Ibalgin Rapid caps, ale idem sa zblázniť, obv.lekárka má celý týždeň dovolenku, prosím osloboďte ma od bolestí, bolí to od  sedacieho svalu až po koleno ako keby som mala kŕč v nohe alebo ma poštípala osa alebo sršeň
Dobrý deň,
Ďakujeme za vašu otázku. Z voľnopredajných liekov je na zmiernenie miernej až stredne silnej bolesti (hlavy, zubov, menštruačné bolesti, reumatické bolesti a bolesť svalov) vhodný liek
Flector 25 mg
. Obsahuje liečivo diklofenak, ktoré patrí medzi tzv. nesteroidné protizápalové lieky. Liečba sa má začať s 1 mäkkou kapsulou a následne užívať 1 mäkkú kapsulu každých 4 až 6 hodín podľa potreby. Maximálna denná dávka tohto lieku sú 3 kapsuly. Liek sa má užívať krátkodobo- bez porady s lekárom maximálne 3 dni.
Spolu s týmto liekom môžete naďalej užívať jeden z uvedených liekov- Milgamma N alebo Neurobion.
Pokiaľ je ošetrujúci lekár dočasne neprítomný, na portáli VÚC nájdete informácie o tom, kto ho zastupuje. Taktiež môžete v prípade potreby navštíviť ambulantnú pohotovostnú službu.
Prajem skorú úľavu od ťažkostí.
S pozdravom
Mgr. Tamara Jakúbeková